ការសម្ភាសន៍របស់ គុយ លក្ខិណា

ក អ្នកដែលសម្ភាសន៍គេមានឈ្មោះ សំ រិឌីន ខ អ្នកដែលត្រូវបានគេសម្ភាសន៍មានឈ្មោះ គុយ លក្ខិណា

ក ជំរាបសួរបងខ្ញុំបាទឈ្មោះសំ រិឌីន តំណាងអោយសកលវិទ្យាល័យ ប៊ីប៊ីយ៉ូ សហរដ្ឋអាមេរិចសុំធ្វើការសម្ភាសន៍បងពាក់ព័ន្ធជាមួយពង្សប្រវត្តិរបស់បងណាបង។ ចឹងការសម្ភាសន៍នឹងគឹធ្វើឡើងនៅថ្ងៃទី២០ ខែមិនា ឆ្នាំ២០១៨។ អត់ទោសបង បងមានឈ្មោះអ្វីដែ?

ខ បងឈ្មោះ គុយ លក្ខិណា ហៅស្រីអូន។

ក បាទ ចុះបងមានអាយុប៉ុន្មានឆ្នាំ ?

ខ អាយុ៤៧ឆ្នាំ។

ក ចឺងបង​កើតនៅឯណាវិញបង ស្រុកកំណើតបង?

ខ កើតនៅ ភូមិគួស ស្រុកត្រាំកក់ ខេត្តតាកែវ។ ភូមិក្រញូង ស្រុកត្រាំងកក់ ខេត្តតាកែវ។

ក អ បងកើតនៅខេត្តតាកែវវិញ?

ខ ចាស

ក ចុះបងនៅទីនេះវិញ ពេលណាបងមកនៅ?

ខ នឹងក្រាន់តាថ្ងៃទី១ ខែ១ ១៩៧៩ បងមកនៅ ចាក់អង្រែរ។

ក ចាក់អង្រែរ គេភូមិ ឃុំ អ្វីដែរបង?

ខ ភូមិ ព្រែកទនោរ ឃុំចាក់អង្រែរលើ ខណ្ឌមានជ័យ។

ក ហា​ ចឹងណាបងចង់ដឹងពីសមាជិកគ្រូសាររបស់បងតិច ណាបង។

ខ ចាស

ក តើបងមានបងប្អូនចំនួនប៉ុន្មាននាក់ដែរបង?

ខ បងប្អូនផ្ទាល់ខ្លួនបង្កើតមាន៧នាក់។

ក ៧នាក់?

ខ ចាស

ក ចុះបងជាកូនទីប៉ុន្មានដែរបង?

ខ ជាកូនទីមួយ

ក ជាកូនទីមួយ កូនបងគេម៉ង?

ខ ចាស

ក អើ តើបង បងប្អូនរបស់បងមានឈ្មោះអ្វីខ្លះដែរ? បងមានចាំឬអត់?

ខ ចាំ

ក ៦នាក់ទៀតនឹង?

ខ អើ គុយ មាគពុទធារី គុយ វាសនា គុយ ចន្ដា គុយ សុខា គុយ​ ចន្តតារា និង គុយ​ ចន្តតារារដ្ឋ។

ក អើ ចឹង បងមានចាំពាក់ព័ននឹងសាច់រឿងខ្លះៗ ពីពួកគាត់អត់? កាលយើងនៅក្មេងចឹងអីណា​ សាច់រឿងពាក់ព័ន្ធនឹងជីវិតរបស់គាត់។

ខ ចង់និយាយថា យើងពីជីវិតពិត យើងរស់នៅដោយម៉ែ ឪគ្រប់គ្រងចឹង គ្រាន់ថាយើងអត់មានបញ្ហារអ្វីពិបាក គ្រាន់តែប៉ុណ្ណឹងហើយយើង ដូចថាយើងជាអ្នកមើលប្អូនមើលអីចឹង ឪពុកម្ដាយចេញរកស៊ីយើងជាអ្នកមើលថែទាំគាត់ចឹងអត់មានអីជាបញ្ហារ​ ដូចជានៅក្នុងសង្គមគ្រសារសប្បាយរីករាយជានិច្ច អត់មានពិបាកចឹង។

ក បាទបង

ខ ព្រោះអីម៉ែឪជាអ្នកជំនួញអត់មានពិបាក។

ក ចុះបងកាលនៅក្មេងតើបងចូលចិត្តធ្វើអ្វីខ្លះជាមួយពួកគាត់ដែរ?

ខ ដូចអត់មានធ្វើអ្វីទេយើងជាអ្នក យើងចេញទៅតាមឪពុកម្ដាយខ្លះៗពេលណាចេញ ចេញពេលណាអត់យើងនៅមើលគាត់អីចឹងទៅមានអីពិបាក។

ក បាទ មានធ្លាប់លេងអីជាមួយគ្នាចូលចិត្តលេងអីដែរ?

ខ លេងចេះតែលេងប៉ុន្តែលេងបានតិចតួច យើងវាមិនសូវ។

ក លេងល្បែងអីនឹងណា?

ខ អត់ទេ។

ក អត់ទេ?

ខ អត់មានពេលលេង

ក មានតាពេលរៀន?

ខ មានពេលធ្វើការច្រើនជាងរៀន ព្រោះអីយើងជាកូនបង។

ក បាទ អ្នកមើលថែប្អូន?

ខ មើលប្អូនផងនិងជួយធ្វើការឪពុកម្ដាយយើងនៅផ្ទះ

ក ហើយចុះបងឥឡូវរស់នៅកន្លែងណាដែរ ហើយឥឡូវពួកគាត់កំពុងធ្វើអ្វីខ្លះដែរបង ធ្វើការអីខ្លះដែរ?

ខ​ រស់នៅភូមិព្រែកទនោ ឃុំចាក់អង្រែលើ សង្កាត់ចាក់អង្រែលើ ខណ្ឌមានជ័យ នៅក្នុង ដូចថានៅជុំគ្នាទាំងអស់។

ក នៅជុំគ្នាទាំងអស់?

ខ នឹងហើយ

ក បាទ ចុះការងារគាត់ គាត់ធ្វើអីដែរបង?

ខ ជាអាជីវករច្បាអំពៅ។

ក អាជីវករ ចឹងសុទ្ធតាអ្នកលក់ដូរទាំងអស់គ្នារម៉ងអ៊ំ?

ខ ចាស

ក អើ ចុះពាក់ព័ន្ធនឹងឪពុកម្ដាយ តើម្ដាយឪពុកអ៊ំមានឈ្មោះអ្វីដែរ?

ខ អើ ឪពុកឈ្មោះគុយ សារិន (ស្លាប់)​ ម្ដាយឈ្មោះ ឃុន គិមសេង (នៅរស់)។

ក ចុះឥឡូវគាត់អាយុប៉ុន្មានហើយ ម្ដាយបង?

ខ អើ ម៉ាក់គាត់អាយុ ៧៩ឆ្នាំ។

ក​ ៧៩?

ខ អា៎ ៦៩ ច្រឡំ។

ក ចុះមានចាំថ្ងៃខែឆ្នាំកំណើតរបស់ប៉ាបងអត់?

ខ​ អត់ចាំ

ក ចុះម៉ាក់របស់បង? អត់ចាំដែរ?

ខ ចាស៎

ក ឆ្នាំចាំឆ្នាំគាត់អត់កើតអត់?

ខ អត់ អត់ដែរចាប់អារម្មណ៍មើល

ក បាទ ចុះបងនៅចាំទេកាលដែលឪពុកបងនៅរស់ ឪពុកបងប្រកបមុខរបអ្វីដែរ?

ខ អើ គាត់ទិញ អេតចាយ ទិញកំទេចក្រដាស។

ក ចុះម្ដាយរបស់បងវិញ?

ខ រកស៊ីជាមួយគ្នា

ក ជាមូយគ្នាម៉ង?

ខ​ ចាស៎ ចុះទៅវៀតណាម

ក ចុះបងមាននៅចាំសាច់រឿងរបស់ពួកគាត់ខ្លះៗអត់ ពីឪពុកម្ដាយរបស់បង? ការតស៊ូរបស់គាត់ ជិតរបស់គាត់។

ខ ចាស ជិវិតរបស់គាត់គាត់តស៊ូរ

ក បាទ

ខ តស៊ូរដើម្បីចញ្ចឹមកូនចៅ ចញ្ចឹមអីចឹងដែរ​ វាមិនមែនថានេះទេ​ព្រោះអីគាត់ខំរកតាំពី៧៩​​មកដល់ឥឡូវគឺគាត់រកអត់មានទំនេរដៃទេ។ គឺគាត់តស៊ូចញ្ចឹមកូនចញ្ចឺមចៅរហូតដែរ និយាយអោយចំដូចចាគាត់អត់មានពេលទំនេ ដូចថាទំនេអោយឈប់ចឹងណា គឺគាត់រករហូត។

ក ចុះបងគាតមានធ្លាប់ប្រាប់ពីឆាកជីវិតដែលគាត់តាំងពីមុនមក ពីសម័យពលពត សម័យមុនមកមានប្រាប់កាលបងនៅក្មេងបងមានចាំសាច់រឿង ដូចគាត់ធ្លាប់និទានរឿង ដូចនិទានពលពតអោយបងស្ដាប់ចឹង បងធ្លាប់ស្ដាប់អត់បង?

ខ​ នៅរបប​ពលពត​ វាតែងតែពិបាកដូចតែគ្នានឹង ពីណាក៏ពិបាក។ អារឿងនិងវាតែងតែបែកប្ដី បែកកូន បែកអីអញ្ចឹងទៅ។ អានឹងវាចាំដែរ ប៉ុន្តែដូចថាវាដូចអត់សូវមានប្រវត្តិជូចត់នឹងហើយ។

ក ហើយពាក់ព័ន្ធជីវិតរបស់លោកប៉ា អ្នកម៉ាក់របស់ម៉ាក់អ៊ុំ​ (បង) ដែលគាត់ធ្លាប់ជួបញ្ហារកាលពលពត ពលពតធ្វើបាបគាត់ តើគាត់យករឿងដែលគាត់លំបាកនិងមកប្រាប់បងចញ្ចឹងណាស់ និយាយអោយបងស្ដាប់ចឹង គាត់ធ្លាប់និយាយអោយបងស្ដាប់អត់បង?

ខ គាត់ដូចមិនដែលធ្លាប់និយាយផងព្រោះអី គាត់នៅជុំគ្នាប្ដីប្រពន្ធគាត់ទាំងយប់ទាំងថ្ងៃនិង ពេលថ្ងៃគាត់ចេញទៅពេលយប់ឡើងគាត់នៅជុំគ្នា គាត់មិនដែលពិបាកអញ្ចឹងណា។

ក បាទ

ខ វាមិនដែលបែកបាក់គ្នានិយាយអោយចំទៅ គាត់រស់នៅជុំគ្នាពេលចេញមកក៏គាត់រស់នៅជុំគ្នាដូចថាជីវិតគាត់មិនជា​ និយាយអោយចំមិនពិបាកម៉ងជីវិតគាត់។

ក ចុះបងមាននៅចាំឈ្មោះជីដូន ជីតារបស់បងអត់?​ ត្រកូល ត្រកូលដាក់ឈ្មោះរបស់ប៉ាបងឬរបស់ជីដូជីតាបងវិញ?

ខ ខាងប៉ាបងហេស?

ក​ បាទ

ខ ឮគាត់និយាយថាឈ្មោះ គុយ ប៉េង។ ហើយយាយមិនដឹងយាយអី ហៅថាយាយសេងអញ្ចឹងណា។

ក បាទ

ខ នឹងហើយ

ក ចុះបងមានចាំឆ្នាំអត់មើលទៅ?

ខ អត់ទេ

ក អត់ទេ និយរួមអញ្ចឹងតើកក្រុមគ្រួសារអ៊ុំរស់នៅអស់រយះពេលប៉ុន្មានឆ្នាំហើយ? រស់នៅពាក់ព័ន្ធនិងជំនាន់មុននឹងអ៊ុំមកនៅនឹងម៉ង?

ខ​ នឺងហើយ

ក​ បាទ

ខ​ នៅនឹងចង់ ៣០ ៤០​ សិបឆ្នាំហើយ និយាយអោយចំទៅទឺកដីចាក់អង្រែ​ ៣០​សិបឆ្នាំ ៤០សិបឆ្នាំជាងហើយ។ តាំងពី៧៩​មក មកដល់ឥឡូវអត់មានចេញទៅណាផង រស់នៅតានឹងរហូត។

ក​ ចុះបងមានសាច់ញាត្តិដ៏ទៃទៀតមានរស់នៅក្រៅប្រទេសអត់បង?

ខ អត់ផង

ក អត់មានទេបងណ៎? អញ្ចឺពាក់ព័ន្ធនឹងអាពាហ៍ពិពាហ៍ហើយណា ស្នេហាល្អុកល្អឺន​ ពាក់ព័ន្ធនិងអើរ បងនិងស្វាមីរបស់បងនឹង តើស្វាមីរបស់បងមានឈ្មោះអ្វីដែរបង?

ខ​ សូ សោភ័ណ្ណ

ក ឈ្មោះសោភ័ណ្ណណ៎បង? តើបងរៀបអាពាហ៍ពិពាហ៍នៅពេលណា ឆ្នាំណាដែរបងមាននៅចាំអត់ដែរបង?

ខ រៀបអាពាហ៍ពិពាហ៍នៅឆ្នាំ៩០ ខែ០២ ថ្ងៃ១០ ១៩៩០។

ក បាទ ចុះបងអាពាហ៍ពិពាហ៍របស់បងនិងគឺរៀបចំលើងដោយឪពុកម្ដាយមែនឬអត់បង?

ខ ចាស

ក អញ្ចឹងឪពុកម្ដាយលើកដាក់។ ចុះមាននៅចាំថ្លៃជំនូនបណ្ដាលការអត់?

ខ អត់ទេ

ក អត់ចាំទេណ៎? ខាងឪពុកម្ដាយគាត់នាក់ចែរចង់ ចាត់ចែងម៉ងណ៎?

ខ ចាស ចាស

ក បាទ ចុះបងមាននៅចាំអនុសាវរីន៍កាលបងជួបជាមួយស្វាមីបងទេបង?

ខ ដូចអត់ដែលស្គាល់គ្នាផង។

ក បងអត់ដែរស្គាល់គ្នាទេ?

ខ ចាប់ការម៉ង

ក ចាប់ការយកម៉ង ហិហិ? នេះបានឪពុកម្ដាយចាប់ដាក់មែន។ អើរ​ហើយបងមានចេះភាសារអ្វីក្រៅពីភាសារខ្មែរអត់?

ខ អត់ទេចេះតាខ្មែរនិងមួយ។

ក ចេះតាខ្មែរ អត់ចេះអង់គ្លេសទេបងណ៎? ចឹងពាក់ព័ន្ធនឹងខ្សែរជីវិតរបស់បងម្ដង តើបងអើរ តើបងធ្លាប់បានរៀនកំរិតថ្នាក់ទីប៉ុន្មានដែរ ការបងនៅរៀន សិក្សា?

ខ​ ថ្នាក់ទី១២ តែអត់បានប្រលង

ក ទី១២​ អត់បានប្រលង។ តើបងមានដឹងអើរ សាលារៀនបងនៅទីណាអត់ ហើងបងមាននៅចាំឈ្មោះសាលារៀនបងអត់បង?

ខ សាលា​ វិទ្យាល័យចាក់អង្រែក្រោម

ក ចឹងបងរៀននៅចាក់អង្រែ។ តើបងមានមិត្តភក្ដិស្និតស្នា ដែលធំធាត់ជាមួយដែរឬទេបង មានអត់?

ខ អត់មានទេ

ក អត់មានមិត្តភិក្តិស្និតស្នាទេ ហ៎?

ខ បងអត់សូវចងក្រងមិត្ត ច្រើមានតែម្នាក់ឯង។ រាប់អាន រាប់អានធម្មតាសម្មាញៗ។

ក អត់មានតាំពីជំនាននោះមកធំធាត់ជាមួយគ្នាអត់មានទេ?

ខ មានប៉ុន្ដែគ្រាន់ថាមិនជិតស្និត

ក អត់ជិតស្និត

ខ គ្រាន់តាឃើញៗ ស្គាលៗចឹងទៅ។

ក បាទ តែដើរលេងជាមួយគ្នាអីអត់ដែរទេ?

ខ អត់ទេ

ក អ ចុះបង បងឥឡូវធ្វើការអ្វីដែរបង?

ខ នៅផ្ទះ

ក នៅផ្ទះបងណ៎។ ចុះបងអត់មានបានឈ្លាតធ្វើការអីទៀតទេ ការងារផ្សេងៗពាក់ព័ននឹងការងារនៅផ្ទះនឹងបងធ្វើអ្វីដែរ ដែលបានកម្រៃ?

ខ លក់កាហ្វេ​ បិតស្រោមចង្កឹះបិតអីចឹងទៅណា។

ក បាទ អ៎ ប្រកបរបរកស៊ី

ខ ចាស

ក ចុះបងអើរ គិតកាលបងពីក្មេងដឹងក្ដីមកដល់ពេលឥឡូវ​និងតើឆាកជីវិតបងមានការផ្លាស់ប្ដូរអ្វីខ្លះដែរបង?

ខ ផ្លាស់ប្ដូរច្រើន ពីក្មេងយើងអត់មានពិបាក​ ដល់ពេលយើងមានសង្គមគ្រូសារយើងត្រូវគិតពីគ្រូសារពីកូនពីអនាគត់កូនពីអីចឹងណាគិតច្រើន

ក ចុះបងពាក់ព័ននិងម្ហូបនិងល្បែងលេងដែលបងចូលចិត្តជាងគេតាំពីក្មេងរហូតដល់ឥឡូវ?

ខ បងចូលចិត្តជំនួញជាងគេ

ក ចូលចិត្តអីដែរបង?

ខ ចូលចិត្តរកស៊ីជំនួញ

ក ជំនួញ ពាក់ព័ននិងម្ហូបបង?

ខ ម្ហូបសម្មាញ់។

ក ចុះល្បែងលេងតាំងពីក្មេងរហូតដល់ឥឡូវ?

ខ អត់

ក អត់ចូលចិត្តលែងល្បែងទេ?

ខ អត់

ក ល្បែងលេងដូចលោតកៅស៊ូរ លោតមឺក លោតអន្ទាក់?

ខ អត់

ក អត់មានទាំងអស់?

ខ​ អត់មានពេល

ក អត់មានពេល

ខ ចុះយើងមើលប្អូន អត់ពីប្អូនចូលដល់ពេលយើងជួយដាក់ឥវាន់ម្ដាយចុះទូកទៅអីចឹងណា ទៅវៀតណាម។

ក បាទ

ខ អត់មានពេលលេងដូចក្មេងដ៏ទៃ ហើយក៏អត់មានអនុសាវរីន៏ដូចក្មេងដ៏ទៃដែរ

ក បាទ

ខ គីជីវិតបងថាជាជីវិតឯកោក៏ថាបា ថាជីវិតជាកួនអ្នកជំនួញមិនសូវសេបគប់ជាមួយអ្នកដ៏ទៃក៏ថាបា

ក បាទ

ខ ព្រោះអីជំនាន់និងគឺជំនាន់ដែលប្អូននៅតូចៗយើងត្រូវប្រឹង

ក បាទ បន្ទាប់ពីឪពុកម្ដាកគឺយើង?

ខ ឪពុកម្ដាយរកទុក រកសំរាប់ចែកប្អូនៗទៅខាងមុខ។

ក ចុះបងមានចាំនូវបទចម្រៀងណាដែលបងធ្លាប់ច្រៀងតាំងពីក្មេងទេ មានធ្លាប់ចាំទេ ចម្រៀងដែរស្រលាញ់ជាងគេ?

ខ អើបទចម្រៀងដែស្រលាញ់ជាងគេគឺបទអើ កុលាបបាត់ដំបង

ក កុលាបបាត់ដំបង អ្នកច្រៀងអ្នកណាដែរបង?

ខ រស់សិរីសុធា

ក បទនិងស្រលាញ់ជាងគេម៉ង?

ខ ចាស

ក អត់មានបទអីផ្សេងទៀតទេវបងណ៎?

ខ ហីអើ ដូចអត់ស្រលាញ់ជាងគេ។ ហីបទនិងដែរប៉ុន្តែចំនងជើងដាក់ស្អីទេបទនឹងប្រុសច្រៀង ស្រីច្រៀងដែរក៏ប៉ុន្តែបទនិងស្រីអោយ(ប្រុសច្រៀង)។ និងហើយដូចថាស្រលាញ់តាបទនិងមួយ។

ក ស្រលាញ់បទនិងជាងគេ?

ខ និងហើយ បទនិងជំនាន់ឆ្នាំ៧៥ ច្រៀងបទជំនាន់ លន់ ណុល។ រស់សិរីសុធាច្រៀងឬក៏អ្នកណាច្រៀងដែរ តែសម្លេងនឹងប្រហែលជាសម្លេង រស់សិរីសុធាហើយ។

ក ចុះបងនៅក្នុងសមាជិកគ្រូសាររបស់បងមានអ្នកណាចេះឧបករណ៍ភ្លេងអត់?

ខ អត់ទេ

ក អត់មានចេះឧបករណ៍ទេ។ ចុះបងផ្ទះរបស់តាំងពីបងនៅក្មេង​រហូតមកដល់ឥឡូវ ផ្ទះនឹងផ្លាស់ប្ដូរឬនៅដដែរ បានផ្លាស់ប្ដូរផ្ទះអត់?

ខ ផ្លាស់ប្តូរការពីឆ្នាំ ៧៩​ដល់៩៦ បងនៅខាងនោះ ភូមិព្រែក។ ឥឡូវ ពីមុននៅព្រែកតានូដែរ តែឥឡូវគេហៅព្រែកតាគង់១ឬ២ បងអត់ស្គាល់ទេណា!​ នៅក្រោគណបគ្សនិងណា អាគារ៥ជាន់និង ហើយបានលក់ ពី៩៦ ៩៧ មកនៅទីនេះ។ គ្រាន់តែរំលងរោងចក្រម៉ាចំហាងនឹង ក៏ំប៉ុន្តែទឹកដីចាក់អង្រែដូចគ្នា។

ក ចុះបងផ្ទះបងរស់នៅសព្វថ្ងៃតើអ្នកណា អ្នកសាងសង់ដែរបង?

ខ គឺឪពុកម្ដាយបងចែកអោយ

ក ចែកអោយ ?

ខ ចាស

ក ចញ្ចឹងពេលសាងសង់នឹងបងមកជួយមើលជួយធ្វើដែអត់បង?

ខ អើ គាត់អ្នកធ្វើខ្លួនគាត់ អីខ្លួនគាត់បងគ្រាន់តែ​។ បងអត់បានមកធ្វើមកអីផង។

ក ចញ្ចឹងពេលសាងសង់នឹងឪពុកម្ដាយបងជាអ្នកសាងសង់ទេ?

ខ ចាស

ក អត់មានជាងអីផ្សេងទៀតទេបងណ៎?

ខ ជាងគាត់ហៅមកធ្វើអោយ

ក អើ ចឹងបងពាក់ពាន់និងជំនាញដែរបងធ្លាប់បានទទួលពីឪពុកម្ដាយរបស់បងជាជំនាញអីគេដែរ?

ខ គឺការរកស៊ីនិងម៉ង។

ក ការរកស៊ី ជំនួយ។ ចុះពាក់ពាន់និងបញ្ហារជីវិតវិញបង អើតើបងអាចប្រាប់ខ្ញុំបានទេអំពីកាលំបាកដែរបងធ្លាប់ជួប ក្នុងឆាកជីវិតបងម៉ងណាបងតើបងធ្លាប់ជួបបញ្ហារអ្វីខ្លះដែរ?

ខ អឺ ការលំបាកជួបច្រើន វាតាំពីការចាប់ដៃមានគ្រួសារមកគឺធ្លាក់ខ្លួនក្រយើងត្រូវប្រឹង គឺលំបាកច្រើនណាស់ ពិបាករៀបរាប់ណាស់។ ពិបាករៀបរាប់អោយអស់សេចក្ដី អានិងអញ្ចឹងណា។

ក បាទ បងអាចនឹកឃើញខ្លះៗអត់ ថាការលំបាកនិងលំបាកលើអីដែរ?

ខ ហឺ និយាយទៅវានាំតាខ្មាសគេទេ យើងរកស៊ីចាញ់បោកគេ

ក បាទ

ខ ដូចថារកស៊ីជំនួញខាតដូចអត់មានទេ។ យើងរកស៊ីចងការប្រាក់ ចងអីចឹងទៅណាចាញ់បោកគេអីចឹង។ ចាញ់បោកម្ដាយមីងម្ដាយអីអាណ្ណឹងមាន

ក និយាយរួមយើងស្មោះត្រង់ច្រើនតែត្រូវ ចាញ់បោកគេ។ ចឹងកាលពីក្មេងបងធ្លាប់ជួបបញ្ហារលំបាកអីអត់ ពីក្មេង?

ខ អត់ទេ

ក អត់ធ្លាប់ជួបទេ ចាប់ផ្ដើមធំឡើងមានគ្រូសារចេះរកស៊ីខ្លួនឯង

ខ ចាប់ផ្ដើមមានគ្រួសារបានចាប់ផ្ដើមពិបាក

ក អើ តើបងធ្លាប់ឆ្លងកាត់យ៉ាងណាដែរចំពោះបញ្ហារទាំងអស់និង​ ឆ្លងកាត់បែគ្រាក់ទាក់ទងនិងផ្លូវចិត្តតើ?

ខ ចាស ពាក់ពាន់​ និងឈឺចាប់ផ្លូវចិត្ត ដូចថាយើងធ្លាប់ជាកូនអ្នករកស៊ី អ្នកជំនួញដល់យើងចាញ់បោកគេអស់លុយអស់កាក់ចឹង ដូចថាយើងបាក់ទឹកចិត្តតែយើងមានជីវិតមួយត្រូវតែតស៊ូរក្នុងជីវិត។

ក ចុះពាក់ពាន់និងបទពិសោទនៃឆាកជីវិតរបស់បង ពាក់ពាន់និងរឿល្អៗវិញចឹងណាបង ហើយដូចជាអាពាហ៍ពិពាហ៏របស់បង ពាក់ពាន់និងកូនចៅរឿងល្អៗដែលបងធ្លាប់ជួបមានអីខ្លះដែរបង?

ខ ដូចអើ យើងនិយាយទៅថាដូចបានស្វាមីល្អនិងគេដែរ

ក បាទ

ខ និងហើយវាមិនដូចថា មនុស្សគាត់ជាមនុស្សល្អអីចឹងណា

ក បាទ

ខ ជាស្វាមីដ៏ល្អ គាត់ជាឪពុកដ៏ល្អ

ក រឿងគាត់អត់មានផឹកស្រាស្រវឹងអីណា?

ខ អត់ទេ អត់ទេ

ក ប្ដីល្អម៉ង?

ខ ចាស

ក ចុះរឿងពាក់ពាន់និងអាពាហ៍ពិពាហ៏កូនចៅអីអត់ទាន់មានទេ?

ខ នៅប្អូននៅ

ក ចុះបងឆ្លាប់ពីក្មេង កាលពីក្មេងបងឆ្លាប់មានប៉ុនប៉ងកាលពីក្មេងចង់អាណាគត់ទៅចង់ធ្វើអីនិងណា គោបំណងអានាគត់ហា៎?

ខ​ អានាគត់ ចង់ធ្វើនារីបម្រើរលើយន្តហោះលើអីហ៎

ក ហ៎

ខ ប៉ុន្ដែបំណងប្រាថ្នាអត់សម្រេច

ក កាលពីក្មេងមក?

ខ ហើយយើងអត់ និយាយអោយចំនៅជំនាន់សាធារណរដ្ឋប្រជាមិនិត្តកម្ពុជាគេអត់អោយរៀនភាសា

ក បាទ

ខ អញ្ចឹងបងត្រូវអត់ចេះ បើជំនាន់ដូចឥឡូវបើទូលំទូលាយបងមិនដឹងចេះប៉ុន្មានភាសាទេ។

ក ម៉េះបានធ្វើដូចគោបំណងអានាគត់ហើយ

ខ ហ្នឹងហើយ ជំនាន់គម្មនីសគេអត់អោយរៀនភាសាទេ

ក ចុះបងអើ បងចង់ផ្ដាំអ្វីខ្លះទៅកូនបងពាក់ពាន់និងឆាកជីវិត ពាន់ពាន់និងការរស់នៅ ពាក់ពាន់និងការតស៊ូទាំងអស់ដែលបងចង់ផ្ដែរផ្ដាំគាត់អញ្ចឹងណា ចង់អោយគាត់ដឹង?

ខ ចង់អោយថាអោយប្រឺងរៀនដើម្បីអនាគត់ដ៏រុងរឿង ហីមិនដឹងនិយាយអីទេបានហើយ។

ក អោយចេះតស៊ូអោយចេះអោយអីទៅណ៎បងណ៎?

ខ ហ្នឹងហើយ តស៊ូនិងជីវិត

ក បាទ

ខ ដើម្បី ទោះដូចថាអោយវាមាន មានមោតណភាពចំពោះខ្លួនយើង​ ដូចថាយើងឪពុកម្ដាយអត់ យើងត្រូវខំប្រឹង

ក បាទ

ខ តស៊ូក្នុងឆាកជីវិត

ក អើ ចុះបង បងមានធ្លាប់គិតទេពេលដែលគិតថាពេលដែលកូនចៅបងមានគ្រួសារទៅតើបងនិងផ្គត់ផ្គង់ជួយគាត់ទាំងគំនិតទាំងជំនួយអ្វីខ្លះទៅ?

ខ មានតើសអូន រាល់ថ្ងៃបងកំពង់គិតថាបើមានគ្រួសារនិងបើកមុខរបអោយ ដូចថាចែកដើមទុនអោយមុខរបរកស៊ីអីចឹងណា

ក បាទ

ខ កុំអោយពិបាក

ក ចុះបងគោបំណងបងគិតថាពេលបងរៀបចំកូនចៅ ទុកដាក់កូនចៅគឺបងទុកអោយពួកគាត់ជ្រើសរើសគូស្រករខ្លួនឯងឬបងជាអ្នកសម្រាចវិញ?

ខ អោយគេរើសគូស្រករដោយខ្លួនឯង

ក បាទអត់ដូចបងទេណ៎?

ខ អត់ទេ កុំវា

ក អត់បាបជួបគ្នាផង?

ខ ចាសកុំវាអោយពិបាក

ក បាទ ដោយសារយើងធ្លាប់ឆ្លងកាត់ហើយណ៎?

ខ ចាស

ក អញ្នឹងជាចុងក្រោយរបស់បង មិញគឺបងចង់ប្រាប់ថាចង់អោយកូនចៅនិងដឹងពីការតស៊ូររបស់បង ដែលពាក់ពាន់និងការតស៊ូនិងតស៊ូរអ្វីខ្លះ ទុកជាបទពិសោធទ៏មួយសម្រាប់កូនចៅដែលជំនាន់ក្រោយចឹងបងចង់អោយគាត់ក្រលេងមកមើលឆាកជីវិតរបស់បងអញ្ចឹង?

ខ ចាស ព្រោះអីពេលយើងបង្កើតជាក្រុមគ្រួសារអត់ដូចនៅជាមួម៉ែឪទេ នៅជាម៉ែឪ ឪពុកម្ដាយដូចថាខ្វះអ្វីឪពុកម្ដាយជាអ្នកចុងផ្ដើម ដល់ពេលយើងមានគ្រួសារយើងត្រូវគិតពីស្វាមីទីមួយ ត្រូវគិតពីខាងស្វាមីទីពី ត្រូវគិតពីខាងយើងទីបី ហើយនិងគិតពីអានាគត់កូនដើម្បីអោយកូនវារុងរឿង កុំអោយវាដូចថាពិបាកដូចយើងហា៎

ក បាទ និយាយរួមយើងធ្លាប់ពិបាក ហើយយើងដឹងពីការលំបាកហ្នឹងម៉េចខ្លះហើយ

ខ ចាស

ក អញ្ចឺងអរគុណច្រើនបង ពាក់ពាន់និងការ រីខត សម្លេងទាំងអត់នឹងខ្ញុំសូមទុកសម្លេងរបស់បងនៅក្នុង ដើម្បីដំកល់នៅសកលវិទ្យាល័យ ប៊ីប៊ីយ្យូ សហរដ្ឋអាមេរិច ចឹងបងយល់ព្រមអត់បង?

ខ ចាស អត់អីទេអូនយកទៅ

ក បាទ​ ចឹងអរគុណច្រើនបង

ខ ចាស